ELEMENTE DE ARHITECTURA 
INTRODUCERE-  PRELEGEREA1 


1 .Obiectivul disciplinei 
Tematica disciplinei se axeaza pe furnizarea de cunostinte din domeniul specific arhitecturii . 
Sunt tratate problemele legate de proiectare, de istorie (stiluri, plastica arhitecturala ) cit si cele 
legate de evolutia materialelor, structurilor si echipamentelor tehnice. 
Cunostintele dobindite, ridica nivelul culturii generale a studentilor si inlesnesc viitoarea colaborare 
a inginerului instalator cu arhitectul in cadrul procesului de proiectare. 
2. Cuprins 
1.Introducere - prezentarea disciplinei , probleme legate de proiectare 
legislatie , istoric in general 
2 . Evolutia asezarilor , programelor de arhitectura , materialelor , structurilor , instalatiilor si a 
conceptiei spatiale , evolutia relatiei arhitectura -echipare tehnica , istoric ( Antichitate , Ev mediu , Epoca 
Moderna ) 
4 . Arhitectura pe teritoriul Romaniei 
5 . Arhitectura contemporana . 
3 .Bibliografie 
Orice carte de istori a artelor care are si referiri la arhitectura . 
Informatii in domeniu de pe internet 
Cateva titluri posibile de gasit in biblioteca dumneavoastra : 


- ISTORIA UNIVERSALA A ARHITECTURII 
Gheorghe Curinschi Vorona vol 1; 2; 3 Editura Tehnica 
- INTRODUCERE IN ARHITECTURA COMPARATA -- Gheorghe Curinschi Vorona 
- SCOLI NATIONALE DE ARHITECTURA -- Mircea Lupu 
- LEXICON ILUSTRAT DE ARHITECTURA MODERNA 
Traducere arh Simion Julman , Gheorghe Vetra 
- CONSTRUCTII MONUMENTALE - Ing Dinu Teodor Constantinescu 
- GHID DE CULTURA GENERALA Ed Orizonturi 
Florence Braunstein — Silvester , Jean Francois Pepin 
- MANUAL DE ISTORIA ARTEI- G Oprescu 
- ISTORIA ARTELOR PLASTICE Constantin Suter 
Carti din colectia “BIBLIOTECA DE ARTA “ 
Reviste de arhitectura 
Reviste de instalatii 


1.Introducere - prezentarea disciplinei , probleme legate de proiectare, legislatie „relatie arhitectura 
echipare tehnica , scurt istoric al civilizatiilor ce vor fi studiate 


Cursul a fost introdus in cadrul programei analitice in scopul completarii sistemului de pregatire a 
studentilor facultatii de instalatii , luindu-se in considerare importanta colaborarii cu arhitectii si inginerii de 
structuri in cadrul echipelor complexe de proiectare . Tematica disciplinei se axeaza pe furnizarea de 
cunostinte din domeniul specific arhitecturii si pe completarea cunostintelor de baza din domeniul istoriei 
echiparii tehnice . Cunostintele dobindite, ridica nivelul culturii generale a studentilor si inlesnesc 
viitoarea colaborare in cadrul echipei de proiectare . 

Sunt tratate problemele legate de proiectare, de istorie arhitecturii (stiluri, plastica arhitecturala) cit si 
cele legate de evolutia materialelor, structurilor si echipamentelor tehnice. 
Avand in vedrere aspectul legat de proiectare in domeniul ingineriei de instalatii este necesara o 
prezentare mai detaliata a acestui tip de activitate. 


Procesul de proiectare al unei constructii 
— Echipa de proiectare- componenta ( arhitecti , ingineri de structuri , ingineri instalatori ) 
- atributii 
- retribuire 
- Fazele proiectarii — ofertare (studii de fezabilitate ) 
- proiectul tehnic — coordonare intre toate poroiectele de specialitate 
- proiectarea detaliilor de executie 
- proiect pentru amenajari interioare - coordonarea expresa cu instalatorii 


Legislatie ( referitoare la legalitatea construirii unei cladiri in cadrul unei asezari) 

- planul urbanistic general (PUG ) 

- notiunile de procent de ocupare al terenului ( POT) 

si coeficient de utilizare al terenului (CUT ) 

- Certificat de Urbanism ( CU ) pentru construire sau demolare —contine cerinta din partea 
primariei de indeplinire a mai multor conditii pentru ca o cladire sa poata fi construita . (este actul de 
nastere al unei constructii , reprezinta un accept conditionat din partea primariei in dorinta de 
obtinere a unei Autorizatii de Constructie ) 

-Autorizatie de Construire sau Demolare ( AC , AD ) ( este actul obtinut de beneficiar 
dupa indeplinirea tuturor conditiilor impuse de CU si dupa realizarea unei documentatii complexe ce 
contine proiecte pentru toate specialitatile : arhitectura , rezistenta , instalatii ) 


Este interesant un studiu al relaţiei care se stabileşte în cadrul unei clădiri, între spaţiul 
arhitectural şi echiparea tehnică. Analizarea problemelor poate fi explicată atât dintr-o 
perspectivă istorică, cât şi sub aspectul concepţiei generale actuale de proiectare. 

De mult timp, arhitectura a devenit din ce în ce mai tributară utilitarului şi este judecată tot mai mult 
după gradul de confort oferit. 


PREZENTAREA CADRULUI GENERAL IN CARE ARE LOC DEZVOLTAREA FENOMENULUI 
ARHITECTURAL IN CADRUL BAZINULUI MARII MEDITERANE SI A EUROPEI 

Vom urmari evolutia fenomenelor legate de arhitectura si echipare tenica intr-o zona restransa legata de 
bazinul Marii Mediterane si de zona Europei , loc unde civilizatiile ce s-au succedat au relationat , ducand 
la formarea unor culturi , legate intre ele , diferite prin multe aspecte dar apartinand unei istorii comune . 
Este zona cu cele mai complexe evolutii , legata de istoria noastra . 

Consider necesara o recapitulare in mare a istoriei acestor locuri , rememorare sumara intr-o logica a 
evenimentelor care va face mai facila intelegerea evolutiei arhitecturii cu toate componentele ei . 

RELAŢIA ARHITECTURĂ-INSTALAŢII - ISTORIC ECHIPARE TEHNICA 


A RELAŢIA ARHITECTURĂ-INSTALAŢII 


Oprimă observaţie cu caracter general este aceea că perfecţionarea echipării tehnice s-a 
desfăşurat paralel cu progresul general. Din acest punct de vedere, instalaţiile pot fi privite că o 
expresie a gradului general de civilizaţie a unei anumite societăţi. Au existat factori determinanti 
care au influentat evolutia relatiei arhitectura — echipare tehnica de-a lungul timpului . De exemplu 
: ideea de confort , noţiunea de pudoare şi decenţă, sănătate colectivă , nivelul dezvoltarii 
tehnice. ă 
1) O deosebită importanţă a avut-o în toată această evoluţie, modul cum a fost 
percepută ideea de confort 


1. Primul confort pe care şi l-a permis omul a fost cel legat de senzaţia de siguranţă. Primele 
adăposturi găsite şi apoi construite, au oferit omului doar acest deziderat ( adapostirea ). 
Avem de-a face cu o primă categorie de confort, confortul primitiv care defineste o 
prima perioada primitiva . 

Nevoia de căldură, apă şi lumină complică problema construcţiilor. 

A Se consideră o a doua fază, pe care o putem denumi perioada tradiţională, timpul parcurs 
de omenire până în sec XVI „momentul folosirii pe scară mai largă a focului fix şi a sticlei 
pentru geam. Avem de-a face cu asigurarea unui confort minimal . 

A Urmează o perioadă fără evoluţii spectaculoase, care durează până la apariţia curentului 
electric, denumită perioadă de tranziţie. O putem caracteriza prin faptul că acest confort 


încă minimal, devine o problemă de” masă”, el fiind perceput ca o condiţie a existenţei într-o 

comunitate . 

A Oaltă perioadă începe cu secolul XX, ea reprezintă o evoluţie constantă, iar anul 

1980 este considerat un moment de mare stabilitate în evoluţia confortului, un 

moment de vârf. Este perioada în care se pune accentul pe diversificarea conceptului 

de confort. Astfel apar zone ale confortului uman, mai putin bagate in seama până 
atunci : confort vizual, confort acustic, confortul oferit prin satisfacerea dorinței de 

comoditate, cel care îţi oferă economie de efort si timp . 

2) In aceeaşi măsură noţiunea de pudoare şi decenţă, modul cum a fost abordată această 
problemă în timp, a dus la modificări în cadrul ideii de confort şi, de aici, schimbări în modul de gândire al 
spaţiului arhitectural şi al echipării tehnice . 

Pudoarea a fost foarte diferit percepută de-a lungul epocilor , funcţie de educaţie, de regulile de morală, 
de obiceiuri şi de religie. 
Ea a afectat comportamentul în societate, tipul de vestimentaţie şi implicit zona ce ţine de igiena corporală 
„ aici efectele ei fiind evidente şi în zona construcţiilor şi a echipării tehnice . 
3) De asemenea, atitudinea faţă de ideea de sănătate colectivă este un factor generator de 

impulsuri, în scopul urgentării evoluţiei instalaţiilor. 
Relevant este sistemul de alimentare cu apă proaspătă al Romei antice, sistem ce asigura apa pentru 
toată lumea, în situaţii de secetă, tocmai pentru menţinerea igienei în toate mediile şi evitarea molimelor . 
La Paris, descoperirile din medicină făcute de Pasteur, au dus la o altă atitudine faţă de igiena 
corporală în general şi faţă de igiena colectivă în special . 
Ele au urgentat construirea sistemului de canalizare şi, mai târziu, a reţelei de aprovizionare cu 
apă proaspătă . 

4) Fara discutie nivelul dezvoltarii tehnice a fost intotdeauna determinant in aceasta 
relatie . 


2. SCURT ISTORIC AL ECHIPARII TEHNICE 
ANTICHITATEA 


În MESOPOTAMIA, în mileniile 4 si 3 existau sisteme de aducțiune cu ţevi de lemn şi ceramică 
şi cu bazine de stocare a apei. Asirienii erau neîntrecuţi în domeniul lucrărilor publice utilitare . 

În sec. XIII iH , regele Sanherib a adus la Ninive apa de la o distanţă de 30 de km, printr-un apeduct care 
traversa o vale pe un pod de piatră, lung de 280 m, larg de 22m şi înalt de 9 m. 

Grădinile suspendate ale Semiramidei, reprezintă una dintre cele 7 minuni ale lumii antice, ele constituind 
de fapt o culme în tehnica instalaţiilor din acel moment( irigaţii, fântâni ). 


În CRETA, în mileniul 2 iH, oraşele aveau străzi pavate cu şanţuri de scurgere acoperite, uneori şi 
canalizare subterană prin ţevi de teracotă îmbucate. De exemplu, în asezari , apa era adusă prin 
conducte şi stocată în cisterne . 

Palatul din Cnosos era dotat cu rezervoare mari de apă, bazine şi băi, căzi mari de teracotă şi instalaţii de 
încălzire a apei . 

Aici găsim ţevi din teracotă încastrate în perete, closet cu apă şi scaun de lemn şi un sistem de scurgere 
a apei de ploaie prin conducte subterane zidite, largi de 38 cm şi înalte de 78 cm , un sistem de drenare 
care va reapare după un mileniu şi jumătate . 


ETRUSCII 
In sec. VIII iH, ETRUSCII construiau o adevărată reţea de canale acoperite, înalte de 1,70m şi late de 60 
cm, ce serveau la drenajul apelor. Printre cele mai importante sunt cele de la Chiusi , unde aceste canale 
erau în legătura cu nişte rezervoare subterane . 
Apa potabilă era adusă cu ajutorul apeductelor şi stocată în cisterne . 
Lângă Bologna s-a descoperit un vechi oraş etrusc din sec VI iH , cu străzi cu canale de scurgere 
acoperite, care adunau apa menajeră şi apa de ploaie şi o duceau într-o mare “cloacă “( canalizare ). 
Oraşul avea una dintre cele mai mari instalaţii hidraulice din peninsula , cu conducte de aducțiune, cu 
bazine de limpezire a apei şi cu ţevi de scurgere a preaplinului. 
In timpul lui Tarquinus Superbus (534 -510 ), s-a construit la Roma, în ciuda protestelor populaţiei 
care considera această muncă penibilă, un mare canal subteran destinat să primească toate apele 
murdare ale oraşului, lucrare neegalată în timpurile moderne . 


Şi astăzi se poate vedea gura de deversare în Tibru a acestei faimoase “CLOACA MAXIMA “. Etruscii, 
de fapt, prin toate lucrările de drenare au făcut din Roma un oraş salubru în mijlocul unei zone 
pestilenţiale. Romanii au meritul de a fi continuatorii acestor lucrări . 


ROMA ANTICĂ 


1. ALIMENTARE CU APA 
Alimentarea cu apă a oraşelor romane era asigurată de un întreg “stat major”, alcătuit din personal tehnic 
şi supraveghetori ,ce putea colabora cu “firme particulare “ pentru executarea montajelor . 
Se avea grijă să se asigure nu numai cantitatea de apă necesară ci şi calitatea corespunzătoare, 
făcându-se diferenţa între apa potabilă şi cea menajeră . 
Alimentarea oraşelor se face aproape fără excepţie prin conducerea apei, după captare printr-un canal în 
“cădere liberă “ până la rezervorul de apă aflat în locul cel mai înalt din oraş. 
Acest canal era îngropat în pământ cu excepţia locurilor unde trebuiau traversate văi şi unde se 
construiau poduri speciale numite apeducte . Canalele erau prevăzute cu puțuri de vizitare şi tencuite 
cu beton impermeabil . 
Din rezervorul de apă al oraşului apa era condusă prin canale principale la consumatori, care se 
împărțeau în trei categorii : 

- fantani publice de unde îşi lua fiecare apă, 

— instituţii publice (teatre, circ, terme, fântâni decorative ), 

-consumatori particulari bogaţi care se organizau în grupuri după cartierul unde locuiau şi care 

suportau cheltuielile de racordare şi plăteau o taxă fixă pentru consumul anual. 
Roma in anul 100 dH era aprovizionată de 14 canale, care aduceau apa proaspătă din Apenini. Ele 
însumau 430 km. Apa era stocată în rezervoare de unde era distribuită după nişte reguli stricte ce ţineau 
de legile de funcţionare ale cetăţii . 
Racordurile acestor canale principale se făceau la nivele diferite, astfel încât, dacă nivelul apei 
înrezervor scădea, rămâneau fără apă întâi consumatorii particulari, apoi instituţiile publice, dar niciodată 
puţurile publice. Canalele principale aveau un diametru de cca 30 cm. Toate conductele de apă aveau 
diametre normate, pentru a se uşura calculul consumului. Deşi se cunoştea valoarea lui PI , pentru 
uşurarea calculului se foloseau tabele. 
Locuinţele de lux dispuneau de tot confortul :apă potabilă, băi, instalaţii sanitare, canalizare. Ele 
erau însă primele care rămâneau fără apă în caz de secetă. Dacă nivelul apei continua să scadă 
în rezervoare, se oprea distribuirea ei către clădirile de interes public. Acest lucru era posibil 
datorită sistemului tehnic al rezervoarelor, special gândit pentru repartiţia apei în caz de criză 
(conform regulilor cetăţii ). Rămânea astfel apă pentru fântânile de unde putea să se 
aprovizioneze toată populaţia şi apa folosită la wc- urile publice. Se încerca astfel evitarea 
declanşării unei epidemii . 

Termele reprezintă cea mai mare realizare din domeniul instalaţiilor din perioada Romei antice . 
Aceste aşezăminte erau” punctele calde” ale oraşelor. Aici cetăţenii, de la cei mai modeşti (şi 
chiar sclavii ) până la notabilităţile urbei, se întâlneau pentru băi, jocuri, lectură, discuţii, 
divertisment, sport . 

În foarte multe cazuri, termele au un plan simetric, pentru a putea fi folosite la jumătate din capacitate. 
Aceste terme se degradează spre sfârşitul imperiului, datorită neîntreţinerii echipamentelor şi a lipsei apei 
prin distrugerea apeductelor. Singurele care au supravieţuit au fost băile private din unele locuinţe . 


2.CANALIZARE 
Consumul mare de apă pe cap de locuitor face necesară o reţea de canalizare complexă şi generos 
dimensionată. Ea servea în acelaşi timp şi la evacuarea apei de ploaie, ca în zilele noastre. În toate 
oraşele mari se construiau canale sub străzile principale . Ele erau prevăzute cu puțuri de vizitare . 
Cel mai cunoscut exemplu de reţea de canalizare antică este “ Cloaca maxima “ în Roma, construit de 
către inginerii etrusci în perioada republicană . Acest canal de dimensiuni impunătoare se poate vedea şi 
astăzi la locul de vărsare în Tibru şi a servit iniţial la asanarea văii în care se afla forul roman şi care era 
inițial o mlaştină . 
Este de subliniat faptul că în Roma şi în Ostia, municipalitatea asigura existenţa latrinelor publice( 10 — 
40 de locuri ) pentru pastrarea igienei orasului . Ele erau amplasate peste rigole în care apa curgea 
continuu. Aceste „bănci” prevazute cu goluri , precum un scaun actual de wc , aveau în faţă, în podea, un 
şanţ de asemenea cu apă curgatoare , pentru spălarea mâinilor, obicei întâlnit şi acum în Orient . 
Prin lege, erau pedepsiţi cei care nesocoteau regulile de convieţuire civilizată în cadrul cetăţii. 

3. INCALZIREA 


Tot în această perioadă s-a realizat încălzirea centrală cu aer cald, preparat în cuptoare amplasate la 
nivelurile inferioare ale clădirii şi condus spre spaţiile ce urmează să fie încălzite, prin canale realizate în 
zidărie . 

Locuinţele cetăţenilor bogaţi, în special a locuinţelor din zonele mai friguroase, la nord de Alpi, erau 
prevăzute cu un fel de instalaţie de încălzire centrală ce încălzea podelele. Focul ardea într-o cămăruţă 
(cuptor ) numită "praefurnium" şi era alimentat cu lemne sau cărbuni din exterior de către sclavi. 
Încăperile de locuit rămâneau astfel curate şi fără fum. Fumul încins era condus pe sub podea, printr-un 
spaţiu numit “ hypocaustum “ , spaţiu rezultat prin ridicarea pardoselei pe stâlpişori de cărămidă sau 
piatră şi evacuat prin coşuri amplasate la colţurile încăperii. Aceste coşuri serveau de asemenea drept 
corpuri de încălzire. Ele nu conduceau fumul peste acoperiş ci debuşau sub streaşină. Acest lucru este 
posibil datorită tirajului redus . 

Focul era alimentat de trei ori pe zi şi ardea continuu. Se încălzeau în acest fel camerele de zi şi 
camerele de baie. 

Apa se încălzea într-un cazan aflat deasupra “ praefurnium-ului” şi se amesteca la nevoie cu apa rece 
aflată într —un alt rezervor. Aceste instalaţii erau prevăzute bineînţeles, cu robinete. Pereţii acestor 
încăperi erau izolaţi cu nişte cărămizi speciale , goale pe dinăuntru . 


EVUL MEDIU 


Evul Mediu european s-a caracterizat printr-un progres mai puţin evident în acest domeniu. 
Tot Evul Mediu, cât şi perioada modernă, prezintă din punct de vedere al echipării tehnice un mare “pas 
pe loc “ sau chiar un mare regres faţă de antichitatea romană, pe care o putem lua ca punct de referinţă 


Unele din cauzele acestei stări de fapt au fost ; 

--dogmele religioase, care stabilesc în acea perioada reguli stricte de igiena corporală ce 
nu stimulează de loc progresul în echiparea tehnică a unei clădiri (dispariţia termelor publice în Europa 
datorită Reformei care condamnă nuditatea ) 

--distrugerea suferită de întregul sistem de aducțiune al apei potabile gândit de romani şi 
care a funcţionat perfect în perioada imperiului. 

--armata de servitori existentă în casele bogate, oameni care prin activitatea lor suplinesc 
lipsa celui mai elementar tip de echipare tehnică. Prin prezenţa lor, aceştia înlocuiau aproape în totalitate 
necesarul de minim echipament tehnic, chiar cel ce servea activităţile legate de igiena cea mai intimă. 
Astfel, oamenii şi nu instalaţiile interioare erau cei care rezolvau problemele legate de alimentarea cu apă 
proaspătă şi eventuala încălzire a ei cât şi evacuarea apelor uzate. Vasele destinate îmbăierii, oala de 
noapte, tigaia “ pentru încălzirea aşternutului, evantaiele, parfumurile, furculiţele pentru scărpinatul sub 
peruci, au ţinut pe loc progresul echipării tehnice în Europa. 


RENAŞTEREA ŞI PERIOADA MODERNĂ 

Perioada Renaşterii aduce cu ea două elemente esenţiale ale confortului interior : lumina naturală şi 
căldura. Acestea sunt posibile datorită apariţiei sticlei transparente trasă în suprafeţe mai mari şi a 
şemineului cu tot sistemul lui complicat de canale şi coşuri de fum. Apariţia sticlei trase în suprafeţe relativ 
mari, duce la o mai bună luminare şi aerisire a spaţiilor interioare, astfel încăperile pot oferi un altfel de 
confort, schimbându -se tipurile de activităţi şi viaţa oamenilor în general. Acum apare şemineul în 
încăperile clădirilor senioriale, care prin arhitectura lor de interior specifică, ofereau un plus de prestigiu 
proprietarului, în ciuda eficienţei termice reduse. 


SEC. XIX -INCEPUTUL SEC. XX 

În anii 1800 nu exista apă curentă nicăieri. 

Negustorii de apă (sacagii ), puteau să aducă la domiciliu la cerere si recipiente pentru baie şi apă caldă. 
Acest sistem purta denumirea de” baie la domiciliu” şi a rezolvat un timp problemele de igienă ale 
orăşenilor. 

În 1812, în timpul lui Napoleon, este prezentat primul plan de distribuţie al apei la Paris. 

Locuinţa burgheză din aceşti ani, (sec XIX )dadea importanta mare fatadei dar era lipsită de confort în 
zona serviciilor. Cabinetele de toaletă erau poziţionate în curtea din spate. Arhitecţii nu consideră 
bucătăria un spaţiu căruia să i se dea atenţie. Ea este aşezată la extremitatea apartamentului, ca un loc 
plin de fum, urât mirositor, cu cuptoare care încing atmosfera. Este un loc destinat servitorilor, 
nefrecventat de stăpâni. 

Apa a fost instalată încetul cu încetul în imobile, astfel că, în 1838 la Paris se găseau 2224 de băi fixe şi 
1013 ,” băi la domiciliu “, adică mobile. 


La sfârşitul sec. XIX apar teoriile lui Pasteur referitoare la igienă. Astfel este evidenţiată importanţa apei. 
Spălatul mâinilor devine obligatoriu . 

In 1865 este introdusă apa pe malul drept al Senei şi, mai târziu, pe cel stâng. 

A existat în această perioadă un dispreţ al burgheziei pentru spaţiile ce emană mirosuri. Cu toate că în 
Anglia apare în 1855 o legislaţie care prevede obligativitatea folosirii sistemului “tout — a — l'egout “,adica 
vase de WC prevazute cu apa curenta care permitea evacuarea dejectiilor in canalizare , în Franţa , 
acest sistem este considerat că abuziv consumator de apă şi o pierdere pentru agricultură ( deoarece 
dejectiile erau folosite ca ingrasamant ) . Acest sistem a fost introdus in Paris mult mai tarziu . 


SECOLUL XX 

In anul 1900 se făceau săli luxoase de baie, ornamentate din abundență cu obiecte sanitare 
complicate cu multiple garnituri . 
Cu timpul, confortul se democratizează şi modelele devin standardizate. 
Revoluţia industrială a adus cu sine, pe lângă un salt spectaculos sub raport tehnologic şi schimbări 
fundamentale privind producţia şi locuirea. 
Dezvoltarea extensivă a oraşelor, creşterile mari ale concentrărilor umane, duc la necesitatea apariţiei 
noilor concepţii urbanistice. 
Dacă ne referim la echiparea tehnică a unei localităţi, observăm că ea trebuie să se conformeze noilor 
exigenţe ale igienei aglomerărilor respective. Aceste noi condiţii, impulsionează dezvoltarea domeniului 
tehnicilor edilitare şi, implicit, a instalaţiilor interioare ale clădirilor. 
Astfel apar şi se dezvoltă instalaţiile de apă şi canalizare interioară, apare utilizarea pe scară 
largă a gazului metan „atât pentru încălzit cât şi pentru iluminatul interior şi exterior (public). De 
amintit că România a fost printre primele ţări care l-au utilizat pentru iluminatul public . 


ELEMENTE DE ARHITECTURA - note de curs 
curs 3 


Evolutia asezarilor, a materialelor de constructii si structurilor de rezistenta , a conceptiei 
spatiale a programelor de arhitectura si a plasticii arhitecturale in perioada Antichitatii 


A EVOLUŢIA ASEZARILOR 


Mesopotamia 
Pentru Mesopotamia este caracteristică organizarea politică în formula “cetăților - state”. 


Oraşul este sediul puterii politice, el domină o zonă agricolă mai mult sau mai puţin întinsă, identificându- 
se cu statul (Assur, Ninive, Babilon). 
Interesantă este organizarea acestor cetăţi pe zone . Cea mai importantă este zona palatului , aflată pe o 
platformă ridicată în spaţiul central al cetăţii ( citadela ) . Aici se afla reşedinţa conducătorului cu toată 
administraţia cât şi templele . 

Cartierele rezidenţiale « se află grupate în jurul acestui ansamblu .Cetatile sunt inconjurate de ziduri 
puternice , fortificate . 


Egip 

Caracteristic asezarilor egiptene este faptul că au un anumit scop: administrativ, religios, centru 
economic sau colonii lagăr al muncitorilor care lucrau pe diferite mari şantiere, nomele (capitale ale 
districtelor teritoriale) 

Oraşele nu erau fortificate (nu aveau ziduri de apărare) şi țesutul urban era foarte "afânat” ; 
locuinţele aveau grădini. Zidurile de apărare înconjoară totuşi marile sanctuare, palatele şi locuinţele 
demnitarilor pentru a fi păzite de eventualele revolte populare. 

Egiptenii au construit oraşe conform unor principii urbanistice - trama stradală rectangulară, artere majore, 
împărţire pe cartiere. 


Grecia 
Comunităţi umane, legate prin interese comune, alcătuiau o structură politică (microstate numite POLIS) - 
zone mai mult sau mai puţin întinse locuite, în forme izolate. O aşezare care concentrează funcţiile 


esenţiale ce definesc însuşi grupul uman (sediu politic administrativ, cultural şi religios) - a căpătat 
denumirea de polis. 

Oraşul la greci este definit de prezenţa a două centre de interes: ACROPOLA şi AGORA Acropola, 
oraşul de sus”, era teritoriu sfânt şi locul de păstrare al tezaurului cetăţii ; aici erau grupate templele şi 
altarele oraşului. Agora, centrul vieţii publice, avea rol politico-administrativ şi comercial şi se găsea în 
“oraşul de jos’ sau în apropierea portului. 


Roma Antica 

Romanii au atins un nivel de excepţie în ştiinţa construcţiei oraşelor. Putem vorbi de o adevărata ştiinţă a 
urbanismului. El nu a apărut pe un teren gol, ci a pornit de la un nivel de cunoştinţe validate de practică. Ei 
au avut exemplul coloniilor greceşti de pe teritoriul italic, devenite aşezări romane şi exemplul etrusc. 
Foarte important element in structura oraşelor este FORUL. Asezarea era organizata functie de acest 
unic pol important . Funcţia lui este în primul rând oficială şi de reprezentare şi apoi cea religioasă 
(absentă sau subordonată celor publice în agorele greceşti). În jurul spaţiului central se grupează 
instituţiile publice cele mai importante: templul principal al aşezării, bazilica, construcţii dedicate vieţii 
politice - curia (adunarea senatului), construcţii administrative, biblioteci. Aici se aflau şi numeroase 
monumente ridicate în memoria unor acţiuni militare victorioase sau pentru glorificarea unor 
personalităţi, statui, arcuri de triumf, tribune pentru oratori, columne. 


Romanii au emis nişte legi şi prescripţii urbanistice ("lex de augenda" in perioada republicană şi mai 
târziu "Lex Julia Municipales" in perioada imperială), după care s-au ghidat. L-au aplicat în construcţia 
de noi aşezări urbane în teritoriile cucerite (aşezări militare, temporare sau stabile - CASTRE sau noi 
oraşe - COLONII). 


A EVOLUŢIA MATERIALELOR DE CONSTRUCŢIE SI A STRUCTURILOR DE REZISTENTA 


La inceput, pentru a construi, oamenii s-au servit de materialele de construcţie existente în natură: 
piatra, lemnul, lutul. Fireşte, şi acestea presupuneau o anume prelucrare. Primele structuri mai durabile si 
mai importante pentru momentul respectiv s-au realizat din piatra în sistem „ trilitic.”, adica trei pietre , 
doua reazeme verticale si unul orizontal . Acest sistem a fost utilizat de civilizațiile care puteau dispune de 
blocuri mari de piatră. 

In zilele noastre acest sistem este cunoscut ca structură pe cadre. 
Cu vremea, cărămida a fost cea care a oferit materia primă pentru cele mai multe edificii. Primii care au 
creat un material artificial au fost romanii, atunci când au descoperit cimentul. 


Mesopotamia 
In Mesopotamia piatra de dimensiuni mari nu se gasa din abundenta . Constructorii acelor vremuri au 


folosit caramida , facuta din lutul provenit din revărsările Tigrului şi Eufratului. Ştiinţa lor de a 
prelucra lutul a extins folosirea acestuia nu numai la construcţii(vezi tăbliţele de lut folosite ca suport 
pentru scriere). In Mesopotamia s-a folosit la început cărămida nearsă, apoi arsă şi glazurată, utilizată mai 
ales pentru decorarea construcţiilor. Se foloseau totuşi şi pietre de mici dimensiuni. 

Importantă este apariţia zidăriei portante- ziduri care aparţin structurii şi susţin planşeele orizontale 
, bolțile sau cupolele , la care se adaugă zidurile de compartimentare care nu au un rol 
portant.Aceste bolti si cupole utilizate pentru acoperirea spatiilor cu ajutorul caramizilor au 
caracterizat aceste constructii si au format structurile denumite ,„ orientale ,, 


Egipt 
Se foloseau materiale modeste - lutul, trestia, papirusul, trunchiul de palmier - pentru locuinţe şi piatră 
pentru morminte şi temple. Deci foloseau materiale rezistente pentru viaţa veşnică (după moarte) şi 
materiale perisabile pentru viaţa de pe pământ ( locuinte , ). 
Cunoşteau geometria şi stăpâneau ştiinţa tăierii şi fasonării pietrei (stereotomia). 
Cărămida a fost folosită la ziduri, arce şi bolți de mici dimensiuni, pentru coridoarele şi galeriile din 
interiorul mormintelor (piramide, mastabale). 
La structurile din piatră se foloseşte sistemul "trilitic": colane sau pile de zidărie susţin arhitrave 
de piatră (grinzi orizontale), peste care sunt aşezate elementele de închidere a spaţiului (dale 
juxtapuse). 

In Egipt, blocuri uriaşe de piatră au fost aduse de la mare distanţă pentru a se construi celebrele 
piramide. 


Grecia 

Grecii au construit cu lemn şi cărămidă, piatră şi marmură. În perioada arhaică s-a făcut trecerea de la 
construcţiile de cărămidă crudă şi lemn la construcţiile din piatră, in special din marmura care au devenit 
emblematice pentru lumea greacă. Constructorii au folosit aceste materiale conform unor tehnici 
cunoscute: zidărie din blocuri prismatice de piatră, ca în Egipt sau Creta, grinzi de lemn sau piatră, 
rezemate pe aceste ziduri şi în special, sistemul trilitic de tradiţie megalitică: arhitrave rezemate pe 
coloane. 

Caracteristice pentru arhitectura greacă sunt ordinele. Ordinul reprezintă un întreg ansamblu 
constructiv şi decorativ care “înnobilează” sistemul simplu şi rudimentar trilitic. 

Fiecare ordin are caracteristicile lui (proporţii, decoraţii, detalii constructive) şi de aceea există în Grecia 
antică trei ordine - doric (simplu şi robust), ionic (mai zvelt, capitelul cu volute) corintic, (cel mai elegant, 
capitel cu frunze de acant). 

Un element specific construcţiilor greceşti este frontonul. El a apărut din necesitatea de a închide lateral 
faţada triunghiulară rezultată din sistemul constructiv al învelitorii (grinzile, căpriorii, ţiglele). 

Grecia a utilizat cu preponderență coloanele cu frontoane şi arhitravă , dispunând din abundenta, 
de piatra de mari dimensiuni. Ei nu au utilizat de loc sistemele constructive orientale . 


Roma Antica 

Roma a avut posibilitatea să folosească toate materialele existente în imperiu. Vocaţia de constructori a 
romanilor a fost uşurată de buna organizare administrativă dar şi de accesul nelimitat la oferta de 
materiale diverse de pe teritoriul întregului imperiu. După cum am mai amintit, ei sunt inventatorii unui 
nou material de construcţii numit "beton roman" (conglomerat de fragmente de piatră, înecate într- 
un liant un ciment pe baza de pietre vulcanice se pare ). 

Folosesc piatra neprelucrată "opus incutum" şi piatra prelucrată "opus quadratum". 

Betonul roman putea fi turnat in cofraje şi se obțineau diferite forme de zidărie. Ele erau placate 
ulterior cu piatră sau marmură. 

Foloseau coloana (preluată de la greci), pila (un fragment de zidărie, legat de următorul prin arcadă). 
Pentru acoperire, planşee ferme din lemn, la construcţiile de mici dimensiuni şi bolți pentru deschiderile 
mari ale clădirilor reprezentative. 

Sunt primii care folosesc bolta din beton, obţinută prin turnarea în cofraje, alături de bolțile de piatră. Cu 
ocazia aceasta au posibilităţi foarte mari de diversificare a formelor. 

Romanii, care s-au raportat mereu la civilizaţia greacă, au folosit sistemele constructive greceşti . De 
asemenea sub influenta orientului, ei au construit in aceeasi masura cu ajutorul arcelor „a boltilor si a 
cupolelor . Odată cu apariţia cimentului preparat de romani putem vorbi despre un anumit tip de structuri 
monolite . În acest fel a fost posibilă construirea în secolul | d.c. a templului Panteon cu o cupolă de 42 m, 
realizată în acest sistem . 


2. EVOLUȚIA PROGRAMELOR DE ARHITECTURĂ 


Indiferent de epoca istorică, orice spaţiu s-a construit în urma unei necesităţi anume. Fie că a fost 
vorba de locuinţe, edificii publice sau spaţii destinate unui cult religios, realizarea lor s-a concretizat in 
urma unei comenzi sociale. 

Deci toate aceste cerințe constructive au necesitat încadrarea lor într-un sistem denumit program de 
arhitectură.Un program de arhitectura cuprinde clădiri cu caracteristici anume ce definesc un 
spatiu cu o anumita functiune distincta . 


Mesopotamia 
Reflectind puterea despotică a suveranilor şi rolul religiei în stat, programele conducătoare ale 


arhitecturii mesopotamiene vor fi cetatea , palatul şi templul. 
Palatul găzduieşte pe rege, care este conducător unic al întregii vieţi politice, proprietar al tuturor bunurilor 
materiale, reprezentant al divinității şi sef suprem al cultului. Palatul este concomitent reşedinţă, centru 
unic al vieţii politice şi al administraţiei, templu şi cetate concepută a fi de necucerit. 

Locuinţa reflectă foarte mari diferenţe în condiţia socială 
Locuinţele erau grupate într-un ţesut urban continuu, având adesea pereţi laterali comuni (mare economie 
de spaţiu în incintele fortificate ale aşezărilor urbane). 
Lipsesc programele cu caracter public datorită inexistenţei oricărei forme de viaţa civică. 

Templul 

Templul cu o curte interioară (publicul are acces numai în curtea interioară) 
Templul ZIGURAT- construcţia religioasă caracteristică Mesopotamiei (2000i.H.) 


- O suprapunere de 3 - 7 trepte, platforme in formă de trunchi de piramidă; 
Pe ultima terasă se afla o incapere - capelă dedicată divinității 


Egip 

Arhitectura funerara este programul de arhitectura ce caracterizeaza Egiptul 

Arhitectura funerară, tipuri de morminte : 

Mormintul tip MASTABA - camera mortuară se află în pământ, deasupra ei un masiv prismatic de zidărie 
ce conţine încăperi pentru ofrande şi pentru statuia defunctului, încăperi de cult (anul 3000 - H.). 
PIRAMIDA IN TREPTE (perioada regatului vechi 2800 - 2200, piramida de la SAQQARA) - mai multe 
trunchiuri de piramidă suprapuse. 

PIRAMIDA GEOMETRICĂ (PERFECTĂ), unele de foarte mari dimensiuni, că cele din complexul funerar 
GIZEH - în perioada regatului vechi (CHEOPS, CHEFREN, MIKERINOS). 

Morminte RUPESTRE (sau HIPOGEE) şi SEMIHIPOGEE (majoritatea din Valea Regilor).In perioada 
regatului mediu dispar piramidele de mari dimensiuni (se mai construiesc unele de mici dimensiuni ) şi 
apar aceste mormintele 

Ele sunt săpate în stâncă (rupestre) sau au o zonă construită la suprafaţa şi alta subterană 

(semihipogee). 

Templele — insoţeau iniţial mormintele (piramidele) şi erau destinate faraonului defunct. Ele scoteau în 
evidenţă caracterul divin al faraonului. 

Incepind din perioada regatului mediu, planul unui templu egiptean cuprindea următoarele: un zid puternic 
ce-l înconjura, o poartă monumentală cu pilonii ce o străjuiau, o curte interioară publică, o sală acoperită 
(sala hipostilă) unde "apărea" zeul, zona sacră (un sanctuar - lăcaş al zeului - în jurul căruia existau spaţii 
anexe pentru preoţi — biblioteci , scriptorium, unde se copiază papirusuri, încăperi de locuit pentru preoţii 
templului, ateliere, magazii). 

Palatul -sediul faraonului , fortificat 

Locuinţa - era construită din materiale perisabile (vegetale şi lut); 

Ea reprezinta un adăpost pentru o şedere temporară, scurtă, pe pământ, comparativ cu viaţa veşnică. 
Lucrări edilitare reflectă o activitate bogată legată de agricultură şi de nevoia de deplasare.canale de 
irigaţii, indiguiri, apeducte,poduri. 


Grecia 


Structura social - politică a Greciei a creat premizele apariţiei unor tipuri de programe 
necunoscute civilizaţiilor anterioare, şi anume, cele legate de desfăşurarea diferitelor manifestări 
ale vieţii civice. Mesopotamia şi Egiptul, având un sistem despotic, nu au cunoscut o reală viaţă 
civică. 


Locuinţa - exprimă modul de viaţă al grecilor : simplă, înghesuită, cu curţi interioare, cu zone speciale 
acordate bărbaţilor (care aveau dreptul să participe la viaţa publica) şi altele femeilor, care se ocupau doar 
de gospodărie. Locuinţa greacă nu reflectă rangul social sau starea materială a proprietarului ei. Ele se 
deosebesc numai printr-o oarecare diferenţă în dimensiuni (suprafaţă mai mare). 

Palatul — este dezvoltarea unor case cu peristyl (galerie interioară sau exterioară formată dintr-un şir de 
coloane) şi include uneori şi clădiri administrative. 


Templul - este programul reprezentativ al arhitecturii greceşti care canaliza în bună parte 
eforturile constructive ale comunităţilor. 
- el era conceput ca o locuinţa simbolică a zeului. 

- aici se aflau statuia zeului şi încăperi cu destinaţii speciale (ex. tezaurul). 


Teatrul - Este o creaţie a civilizaţiei greceşti. Se compune din trei zone: spaţiul destinat spectatorilor 
(theatron), alcătuit dintr-un sistem de gradene de piatră aşezate pe panta naturală a terenului, spaţiul de 
joc (orhestra şi scena) - o platformă circulară sau trapezoidală pentru evoluţia corului şi a_interpreţilor 
principali şi un spaţiu cu caracter utilitar (depozite pentru decoruri, cabine actori). 

Teatrul special pentru spectacole muzicale, de obicei acoperit, purta denumirea de odeon. 

Construcţii cu funcţiune politico-administrativă(Agora (piaţa publică) arhivele,-stoa (spaţiu acoperit 
limitat către agora prin coloane, ca un portic destinat promenadei, contactelor şi discuţiilor între cetăţeni). 
Construcţii pentru învăţământ şi educaţie fizică 

-Gymnasiul —loc de intalnire pentru discuţie şi studiu. Încăperile erau organizate în jurul unei ample curţi 
cu peristyl. 


-Palestra - spaţiu închis pentru exerciţii fizice, era în general asociat cu gymnasiul. Cuprindea şi băi, 
spaţii de odihnă şi era amplasată lângă ape, în afara oraşelor sau în cadrul sanctuarelor, fiind legată de 
serbări. 

-Stadionul - pentru itrecerile atletice (şi el amplasat câteodată în cadrul sanctuarelor). 

Arhitectura funerara 

Mausoleul apare in lumea Orientului - coloniile din Asia Mica (Mausoleul din Halicarnas). 

Edificii votive — grup de altare monumentale (Altarul din Pergamon). 

Morminte subterane, hypogee — in Alexandria, sudul Italiei, Cipru, Palestina 

Morminte rupestre — in Petra, lordania. 

Alte programe: 

Biblioteci, băi publice, hanuri, depozite de mărfuri, arsenale, monumente cu caracter comemorativ, fântâni 
decorative, parcuri amenajate. 

Civilizaţia greacă este prima civilizaţie care a creat o mare gamă de programe de arhitectura noi, cerute 
de o comandă socială dată de o societate avansată. 


Roma Antica 


Arhitectura romană se caracterizează printr-o varietate foarte mare de construcţii, impusă de 
cerinţele multiple ale vieţii publice, amfiteatre, temple, terme, columne, trofee, arcuri de triumf, 
poduri, apeducte, etc. 
Ei apelează la noi elemente constructive ca bolta, bolta în cruce şi cupola. Aceasta le permite cea mai 
mare deschidere interioară, fără sprijin central. Romanii descoperă rețeta rămasă în mare parte secretă 
a unui beton care le permite structuri foarte solide cu deschideri foarte mari. 
In locul templului, care predomină arhitectura greacă, romanii pun palatul şi arhitectura de utilitate publică 
(lucru deja făcut în perioada elenistică). 
Apare o varietate foarte mare de construcţii impuse de cerinţele multiple ale vieţii publice şi de stat. 
Forumul 
-piața principală a oraşului;un ansamblu urbanistic, de formă dreptunghiulară, cu o colonadă şi cu diferite 
clădiri publice: temple, bazilici, biblioteci, etc. 

Bazilica 
-servea că tribunal;contacte sociale;tranzacţii comerciale; 
-a fost concepută în sec. II î.H.compusă dintr-o navă centrală şi mai multe laterale, despărțite între ele 
prin coloane. Pe latura mică o absidă (locul de judecată). 
Arenele (amfiteatru) 
-arenele unde se desfăşurau luptele de gladiatori, concursurile sportive, etc. 
Templul 
-asemănătoare cu cele etrusce şi greceşti; 
-pe plan circular: tolo; templul PANTEON destinat tuturor zeilor, exprima prin aceasta unitatea Imperiului. 
Construcţie cilindrică cu o cupolă de aproximativ 43 m, construit în secolul al II-lea d.H. H. 

Termele 
-un complex de construcţii cu funcțiuni multiple. Sunt de fapt băi publice care însumau şi săli de sport, 
vestiare, biblioteci, locuri de plimbare, hipodrom, etc. 
-au o capacitate foarte mare, puteau adăposti 3000 de persoane (de exemplu termele lui Caracalla 
construite în sec. III d.H.) 
Columne, trofee, arcuri 
-monumente inălţate pentru glorificarea puterii militare a Romei, a generalilor victorioşi şi a împăratului; 
Locuinţa 
In general, locuinţele romane erau de tip "domus", cu o curte interioară denumită "atrium" (influența 
locuinţelor etrusce) şi cu peristil (influenţa elenistică). 
Avind in vedere numărul foarte mare de locuitori (1.000.000) ai Romei, aici s-au construit locuinţe 
comune, cu mai multe etaje, în zonele marginale ale oraşului. Ele se numeau "insulare" şi nu erau 
prevăzute cu apă curentă şi canalizare. 
Palatele erau construcţii reprezentative, foarte luxoase (domus Dureea a lui Nero). 


2. EVOLUTIA PLASTICII ARHITECTURALE 


Mesopotamia 


Se observă un aspect general de masivitate, caracter închis, discrepanţă a dimensiunilor între 
programele curente şi cele reprezentative. 

Masivitatea zidurilor era “atenuată” de rezălituri (decroşuri), nişe, de asemenea, de şirul de creneluri cu rol 
de apărare şi de portalurile monumentale care creează accente pe faţadă. 

Palatele şi templele beneficiau de o decorație de mare preţiozitate : bazoreliefuri în bazalt sau alabastru, 
porţile palatelor erau flancate de tauri androcefali, iar interioarele erau decorate cu frize cu caracter 
narativ. 

Apar decoraţii făcute din cărămidă smălțuită în culori diferite (“friza arcaşilor la palatul din Suza). 


Egip 

In general, in arhitectura Egiptului, spaţiul nu este închinat omului ci legilor sacerdotale şi 
matematice. 

De aici lipsa "scării umane", monumentalitatea, dimensiunile gigantice, masivitatea. 

Făcând dovada unui conservatorism ieşit din comun, rămânând expresia unei civilizaţii cu caracter închis, 
arhitectura egipteană îşi menţine aproape neschimbate formele ei de manifestare în epoca în care în 
bazinul mediteranean se nasc, înfloresc şi dispar marile civilizaţii ale lumii antice clasice : greacă, 
elenistică şi romană. 


Au fost utilizate pentru decoraţii: sculptura în piatră (bazorelief sau statui), fresca, stucatura pictată, 
cornişe profilate, capiteluri. 
Decorația este subordonată unei anumite simbolistici magico-religioase, unor canoane impuse. 


Arta se dezvoltă în strânsă legătură cu religia. Cultul morţilor este elementul de bază al religiei egiptene. 
Acest lucru a dus la dezvoltarea unei arte cu caracter religios, funerar şi în special, a unei arhitecturi 
funerare, care avea ca scop potrivit cerinţelor cultului să preamărească pe faraoni, socotiți zei. De aici, 
giganticul, masivitatea, rigiditatea şi imobilismul. Religia a impus reguli, canoane stricte, care au dat artei 
şi arhitecturii egiptene un aspect caracteristic, pe parcursul a patru milenii de existenţă. 

Canoanele impuneau, de exemplu: 


- dimensiunile personajelor erau reprezentate ¥ funcţie de rangul social; 

— reprezentarea frontală: capul şi picioarele din profil, iar umerii şi pieptul din faţă; 

— In sculptură, personajele erau aşezate în poziţii frontale şi în poziţii impuse (în funcţie de rangul 
social); 

— statuile erau pictate in culori vii; 

— fiecare culoare avea o semnificaţie anume, etc. 

— In reprezentarea zeilor, faraonilor şi a aristocrației, exigenţele şi constrângerile religioase erau însă 
mai mari. În reprezentarea oamenilor simpli, creaţia artistică era mai liberă, iar apropierea de 
realitate mai evidentă. De aceea, în arta egipteană se deosebesc două cercuri tematice : 

-un cerc tematic hieratic şi sacerdotal (zei, faraoni, aristocrați); 
-un cerc tematic realist şi popular (oameni simpli). 


Grecia 

Grecii păstrează un echilibru între orizontală şi verticală, iar spaţiile sunt concepute prin 
raportarea lor la scara umană (se evită monumentalitatea). Constructorii greci au un deosebit simţ 
al măsurii. Sunt preocupaţi, în mod special, de expresivitatea spaţiului exterior, în detrimentul 
celui interior. 

Construcţiile lor sunt gândite de aşa manieră încât se armonizează şi se adaptează la configuraţia 
terenului. Ei folosesc avantajele reliefului (vezi amfiteatrele construite pe panta naturală a terenului). 
Arhitectura greacă a creat o sinteză complexă între formele construite şi artele plastice. Ea foloseşte 
sculptura, fresca, culoarea (albastrul, roşul viu şi aurul) pentru a se pune în valoare. Astfel, deşi în 
secolele VII-VI îH elementele structurale din lemn erau placate cu ceramică pentru a fi protejate, atunci 
când se trece la construcţiile din piatră se preiau modelele de la plăcile de ceramică şi se reproduc doar 
cu rol decorativ. 


Roma Antica 

In decoraţii îmbină armonios arhitectura cu sculptura şi pictura. Se ajunge la o mare măiestrie, 
având în vedere experienţa greco - elenistă. 

Folosesc cu precădere ordinul corintic şi sunt cei cere pun bazele ordinului compozit (o combinaţie între 
corintic şi ionic). 

Construcţiile lor au fost gândite ca elemente constitutive ale oraşului, în funcţie de relaţia lor cu 
ansamblul urbanistic. 

Spre deosebire de greci ei construiesc monumental, pentru a sublinia puterea şi măreţia 
imperiului, pentru a sugera forţă şi stabilitate.si sunt preocupati in mod special de decorarea 
interioarelor . 


ELEMENTE DE ARHITECTURA - note de curs 
curs 4 
Evolutia asezarilor, a materialelor de constructii si structurilor de rezistenta , a conceptiei 
spatiale a programelor de arhitectura si a plasticii arhitecturale in perioada Evului Mediu 


1.SCURT ISTORIC 

Creştinismul pătrunde în Imperiul Roman începând din sec. | d.H. Constatin cel Mare, 
prin edictul din 313 d.H., acordă deplină libertate de cult creştinismului. Păgânismul şi noua religie 
coexistă o perioadă. 

Prin edictul din 392, Theodosius | a suprimat oficial toate cultele păgâne în favoarea 
creştinismului. Din ordinul lui sunt distruse multe monumente ale artei păgâne. 


A Bizant 
După căderea Imperiului Roman de Apus (476), împărații bizantini rămân singurii 
succesori legitimi. In Italia se constituie regatul ostrogot al lui Theodoric (493), în timp ce în 
Imperiul de Răsărit au loc repetate răscoale populare, iar slavii ajung până sub zidurile 
Constantinopolului (517). 
Imperiul Bizantin şi-a creat o monarhie absolută şi o administraţie puternic centralizată şi a 
devenit pentru o perioadă singurul stat civilizat din Europa Evului Mediu timpuriu. 


A  Preromanic sec V-X 

După căderea Imperiului Roman de Apus (476 dH) nu s-au putut forma în această parte 
a Europei, o cultură şi o artă cu caracter bine definit, o lungă perioadă de timp. 

Prin prăbuşirea imperiului, unitatea economică şi administrativă a fost înlocuită cu sistemul 
comunităţilor închise, izolate. Diminuarea până aproape de dispariţie a schimburilor comerciale, 
urmată de distrugerea reţelelor de drumuri, a generat declinul oraşelor şi ruralizarea întregii 
societăţi. 

Această perioadă de început a Evului Mediu, sec. V - X, este denumită de istoricii de artă 
“preromanică”. Ea a avut un rol de tranziţie şi a stabilit o punte între două civilizaţii şi două stiluri 
esenţial diferite: antichitatea clasică mediteraneană şi evul mediu romanic şi gotic al Europei 
Occidentale. 


A Romanic sec . XI — XII 

In perioada feudalismului dezvoltat, perioadă în care relaţiile de producţie feudale ating 
cel mai înalt stadiu de dezvoltare (sec. XI - XV) se deosebesc două etape de înflorire artistică: 
epoca stilului romanic (sec. XI - XII) şi epoca stilului gotic (sec. XII - XV). 

Premizele istorice ale momentului sunt următoarele: 

Nu mai exista o putere centrala, iar nucleul economic principal este feuda. Regii sunt la 
rândul lor mari feudali, dar de multe ori autoritatea lor este mai mult simbolică, limitându-se în 
fapt la propria feudă. 

Ordinele religioase devin foarte puternice prin reţeaua de mănăstiri. Ele concentrează în 
mâinile lor tot ce era viaţă şi manifestare culturală în această vreme. 

Un element favorizant schimburilor de informaţii şi comunicărilor în general este 
pelerinajul. 

Pelerinii se deplasează în număr foarte mare către locurile sfinte, făcătoare de minuni, 
traversând zone izolate. Ei duc de ici colo informaţii în toate domeniile, fac cunoscute obiceiuri, 
favorizează dezvoltarea, progresul. Ei traversează Mediterana, făcând legătura cu marea 
civilizaţie bizantină, înfloritoare în acel moment. 


A Gotic sec. XII-XV 
Începând din secolul XII, statele feudale din apusul Europei intră într-o relativă stabilitate 
politică. Economia lor se dezvoltă şi odată cu ea şi meşteşugurile şi comerțul. La aceasta situaţie 
au contribuit, în bună măsură, legăturile comerciale cu Orientul, devenite active, ca urmare a 
cruciadelor. 

In Franţa, Italia, în regiunea Rinului, în Anglia, Germania, etc. se dezvoltă oraşele. Ele 
reuşesc treptat să iasă de sub dependenţa seniorilor feudali, ajungând chiar şi oraşe state sau 
republici orăşeneşti. Apar breslele meşteşugarilor, iar în secolele XII — XIII şi XIV iau fiinţă o 
seamă de universităţi: Palermo, Bologna, Parma, Paris, Oxford, Praga, etc. 

Un proces specific perioadei gotice a fost cel de unificare parţială şi treptată a feudelor în 
autorităţi teritoriale mai ample, de tip statal. De asemenea, papalitatea deţine o putere 
suprastatală, prin organizarea ierarhică în teritoriu a clerului mirean şi prin reţeaua ordinelor 
monastice. 


A Renasterea sec XV-XVII 

Asistăm în secolele XIII — XIV la apariţia primelor tipuri de relaţii capitaliste. Se anunţă 
astfel declinul feudalismului. Burghezia (în formare) şi masele populare, sprijină regalitatea şi 
reuşesc să frâneze puterea nobilimii. Se consolidează monarhia absolută, apare o evidentă 
preocupare pentru om, o orientare spre o viaţă reală, ca expresie a luptei împotriva vechilor 
concepţii teologice medievale. 

Rezultatul acestui nou mod de a “gândi” despre om şi natură se oglindeşte în artă în 
noul “curent” care apare: RENAŞTEREA. Este o “naştere din nou” a ceea ce fusese cândva 
idealul antichităţii greco-romane: cunoaşterea omului, fizic şi moral, înfăţişarea lui, nu într-un 
mediu abstract, în afara de timp şi spaţiu, ci în mediul înconjurător, normal, cu toate detaliile lui 
infinit variate. 

Leagănul Renaşterii este ITALIA. Renaşterea începe în Florenţa (sec. XIII — XIV). 

Ideile generoase ale Renaşterii au produs două “stiluri” — barocul şi clasicismul — cu modalităţi 
diferite de exprimare artistică, dar care au avut ca sursă comună strălucitoarea antichitate greco 
— romană. 


A Barocul sec XVII -XVIII 
Este considerata o perioada ce se desprinde din arta Renasterii tarzii . 

Arta barocă a fost susţinută de contrareformă, care urmărea să menţină dependenţa 
maselor de religia catolică. 

El se răspândeşte în întreaga Europa şi ulterior în America Centrala şi în America de 
Sud şi chiar în Asia (Filipine), evoluând şi luând aspectul unor variante locale, până în secolul 
XVIII. 

El are la bază trăsăturile Renaşterii târzii (Michelangelo este unul dintre principalii 
precursori). Deşi păstrează unele din elementele formale ale Renaşterii se diferenţiază prin 
înclinația spre fastuos, grandios, opulent şi chiar colosal. 


A  Clasicism sec XVII- XVIII 


Marile ansambluri de palate (ex. Versailles, cu grădinile sale geometrice), faţada de este a 
Palatului Luvru, teatrul Odeon, Pantheonul sunt modele ale acestui stil devenit predominant. 

In secolul al XVII-lea se naşte clasicismul francez ca reacţie împotriva barocului italian. 
Este o opţiune pentru o arhitectură clară, echilibrată, monumentală, care protesta împotriva 
fărâmiţării plastice şi bogăției ornamentale a barocului. Dar, tot francezii sunt cei care cultivă 
luxul, risipa aristocrației, frivolitatea stilului rococo rafinat şi decadent. 


2.EVOLUTIA ASEZARILOR 


A Bizant 

La început folosesc o legislaţie urbană, preluată de la romani şi adaptată societăţii 
bizantine (reglementări privind dreptul de vecinătate, alinieri, înălţimi). 

Ulterior proiectarea urbană a dispărut. 

In funcţie de rolul lor, aşezările urbane pot fi împărţite în următoarele categorii: 

A oraşul capitală, centrul politico-administrativ şi religios al întregului imperiu, 
A centre administrative a limitelor imperiului sau în zone vulnerabile pentru exercitarea 
autorităţii centrale. 

Una dintre caracteristicile oraşelor bizantine consta în existența unui nucleu central 
alcătuit din gruparea palat - biserică (reflectare a dualității puterii). Teritoriul oraşului bizantin 
era structurat în cartiere, având fiecare un centru propriu, care grupa în jurul bisericii parohiale, 
acele dotări de interes local: şcoala, baia publică, hanul, prăvălii, etc. 

A Evul Mediu timpuriu 

In Evul Mediu timpuriu a dominat locuirea rurală, în sate izolate, uneori întărite cu valuri 
de pământ, palisade sau ziduri. 

“Oraşele” erau de fapt nişte incinte întărite, cu clădiri modeste din materiale precare, 
adesea din resturi romane, ruine ale unor edificii romane abandonate sau transformate, şi ca 
unice clădiri reprezentative, biserica episcopală, locuinţa episcopului şi a comitelui. 

Aceste aşezări nu aveau nici o funcţie administrativă sau economică. 


perioada Romanica 
La sfârşitul secolului al X-lea, redresarea economică şi relativa stabilizare politică, 


favorizează dezvoltarea meşteşugurilor şi a comerțului. Aceste activităţi s-au concentrat treptat în 
aglomerări specializate (burguri), germeni ai viitoarelor oraşe. Ele dominau teritoriul rural 
înconjurător, care reprezenta sursa de hrană şi erau independente sau subordonate regalității, 
unor mari seniori sau unei mănăstiri. 

Aceste “oraşe medievale” erau centre economice de producţie meşteşugărească şi 
schimburi comerciale (spre deosebire de cel antic - centru administrativ al unui teritoriu, sau de 
cel prefeudal - sediul comiţial şi episcopal. 


perioada Gotica 

Oraşele perioadei gotice sunt o continuare în acelaşi spaţiu a aşezărilor anterioare. 

Avem de-a face, în mare măsură, cu schimbarea mentalităţii locuitorilor, în ceea ce 
priveşte locuirea (ca grad de confort) şi o creştere a pretențiilor cu privire la imaginea cadrului 
urban. 

Creşterea demografică duce la o extindere a oraşelor, la o supraetajare a locuinţelor şi 
apariţia a noi ziduri fortificate pentru a cuprinde noile dimensiuni ale aşezărilor. 

De semnalat apariţia pieţei civile (zona primăriei) şi a pieţei religioase (zona 
bisericii), ca doi poli importanţi ai țesutului urban. 


Renasterea 

In cadrul oraşelor se poate observa o mai vizibilă preocupare pentru spațiul urban, prin 
apariţia unor planuri urbanistice de amenajare a diferitelor localităţi (organizarea de pieţe, 
accese către clădiri importante, alinieri ale fațadelor, prospecte de străzi, tec.). 

Scade, însă, confortul în cadrul locuirii, datorită înmulţiri, în general, a populaţiei 
urbane. 


3.EVOLUTIA MATERIALELOR DE CONSTRUCTII SI STRUCTURILOR DE REZISTENTA 


perioada Bizantina 
Foarte diferite pe întinderea întregului imperiu: 


Zidurile, în general, erau realizate dintr-un material de umplutură (spărturi mari de 
piatră legate cu mortar de foarte bună calitate, obţinut din calcinarea marmorei), între două 
paramente de piatră, cărămida sau cărămida alternată cu piatră, care pe timpul execuţiei aveau 
rolul de cofraj. 

Principiul structural fundamental aplicat în arhitectura bizantină este cel al acoperirii cu 
sisteme de bolți şi cupole ale căror împingeri difuze sunt transmise spre fundaţii, prin intermediul 
masei zidurilor şi a unor elemente de sprijin izolate - stâlpi sau coloane. 

In structură regăsim tipurile principale de arcade, bolți şi cupole, ca şi derivatele acestora 
(bolți încrucişate cu muchii) sprijinite pe pile de zidărie sau coloane. 

Problema dificilă a acoperirii unei suprafeţe pătrate sau poligonale cu o cupolă a 
fost rezolvată prin introducerea PANDANTIVILOR şi a TROMPELOR. Practicile constructorilor 
antici au fost reevaluate datorită unor schimbări în materiale şi în tehnologia execuţiei . 


Preromanic 
Deoarece comunicațiile interregionale erau minime (lipsa drumurilor şi a mijloacelor de 
transport), materialele utilizate în construcții au fost cele proprii fiecărei regiuni: lemnul în 
zonele nordice şi centrale ale Europei, piatra brută sau prelucrată rudimentar, cărămida şi 
adeseori materiale provenite din ruinele antice. 

Aceste materiale erau puse în operă de către constructori cu foarte puţine cunoştinţe 
tehnice. Ei aveau vagi reminiscenţe ale cunoştinţelor romane sau copiau modele existente, 
fără a le înţelege sensul structural. 


3. Elemente de sprijin - -zidul din cărămidă şi piatră rudimentar prelucrate; 

-pile de zidărie masive sau coloane refolosite dinconstrucţiile 
romanilor, legate prin arcade greoaie, cu traseu semicircular (piatră sau cărămida). 
4. Acoperişurile - şarpante din lemn (perisabile la foc); 


- sisteme de bolți numai pentru spaţii mici (abside de altar) sau 
capele şi baptisterii mai perfecţionate în perioada carolingiană (capela de la AACHEN). 


Romanic 

Tehnicile de execuţie a zidăriei au înregistrat un progres însemnat ca urmare a 
perfecţionării uneltelor de tăiere a pietrei şi a sporirii cunoştinţelor în domeniul 
geometriei. Zidul romanic este masiv, continuu, întărit în numeroase cazuri cu contraforți 
integrați în țesătura zidăriei, cu goluri foarte puţine. Pentru divizarea spaţiilor au fost preferate 
pile de zidărie legate cu arcade şi coloane mai fragile pentru deschideri mici (porticele, de 
exemplu). 

Pentru acoperirea spaţiilor - constructorii folosesc şarpanta de lemn, bolțile cilindrice 
simple sau cu arc dublu, cupola sferică după modelul bizantin şi bolțile încrucişate, care permit 
deschideri mai mari. 

Romanicul, prezintă în final, clădiri masive, greoaie, cu o volumetrie fărâmiţată, în 
care în general, predomină “orizontalul”. 


Gotic 

In Evul Mediu gotic se folosesc tot materialele cunoscute: piatra, cărămida şi lemnul 
şi tot importanţa clădirii este cea care dictează utilizarea lor. Diferenţa esenţială între 
arhitectura Romanică şi Gotică este cea la nivelul structurii. 

Apare un sistem nou constructiv “scheletul de piatra ” cu multe avantaje (înălţime, 
ferestre mari, economie de material), în cadrul bisericilor mai ales. 

Piatra a fost folosită mai mult în construcţiile religioase, de apărare şi pentru locuinţele 
bogate. 

Trecerea de la stilul romanic la cel gotic s-a făcut odată cu inventarea unor noi procedee 
de construcţie, legate de faptul că împingerile mari date de bolțile din ce în ce mai înalte, nu 
puteau fi preluate de elementele de construcţie existente (zidărie portantă). 

Noul element folosit este arcul ogival. El permite ca împingerile să fie suportate într-o 
măsură mai mare de arce şi transmise zidurilor într-un singur punct, părţile intermediare ale 
zidurilor, putând fi înlăturate sau permiţând acoperirea cu suprafeţe vitrate. 

O altă noutate tehnică a constituit-o realizarea arcului butant, adică a unui arc de sprijin 
de sine stătător, care transmitea împingerea laterală a bolţii, direct contraforturilor. 

Datorită acestui nou sistem constructiv, zidurile portante sunt înlocuite printr-un schelet de 
rezistenţă, iar spaţiile interioare capătă o dezvoltare liberă atât în înălţime, cât şi în adâncime, 
pentru ferestre. 


Renastere 

Se renunţă total la sistemul structural gotic. Coloanele, după modelul antic, preiau prin 
intermediul arcadelor sau antablamentelor, solicitările sistemului de închidere şi acoperire a 
spaţiului. 

Arhitectul Filippo Brunelleschi este autorul, la Florenţa, unei noi cupole cu o structură 
specială, specifică renaşterii (Biserica Santa Maria del Fiore). Ea este de mari dimensiuni, 
alcătuita din sectoare (felii), care sprijină pe un tambur cilindric sau prismatic şi care are în vârf 
o mică turlă numită lanternou pentru lumină naturală. 

In cadrul construcţiilor se poate sesiza clar în aspectul lor exterior, structura. Zidurile au 
o formă simplă, iar liniile orizontale şi verticale ale fațadelor, subliniază scheletul 
construcţiei. 

Se foloseşte tavanul simplu, obţinut din reazemul pe grinzi şi decorat în sistemul casetat 
sau bolta în leagăn (semicilindrică). 

Reapare frontonul şi antablamentul din cauza utilizării coloanelor. 

Se foloseşte mult arcul sprijinit pe coloane şi repetat, formând portice şi închizând logii. 

4. EVOLUTIA PROGRAMELOR DE ARHITECTURA 


Bizant 

Programe prioritare: palate imperiale (puţine, dar tratate cu somptuozitate) şi clădiri 
de cult. Un interes scăzut faţă de programe urbane ca: hanuri, construcţii comerciale, băi 
publice. Unele dintre funcțiunile cu caracter social sau cultural - şcoli, biblioteci, spitale au fost 
preluate de mănăstiri (situaţie frecventă în Evul Mediu). 

Locuinţa 

Diferită în funcţie de poziţia socială. în general prăvălia - atelier situată la parter, cu 
locuirea şi dependinţele la nivele superioare. De multe ori, etajele erau scoase în consolă, 
eventual cu balcoane pentru câştigul de spaţiu. Aceeaşi formă de locuire, dar cu o mare sală 
acoperită cu bolți sau cupole, cu logii sau portice spre faţadă ilustra un statut social superior. 

Palatul 

Funcțiunea sa este complexă, având pe lângă locuire, funcţia de reprezentare, 
administrativă şi economică. 

In cadrul lui s-a exagerat funcţia de reprezentare prin crearea de spaţii speciale destinate 
protocolului oriental foarte complicat. 

Biserica 

Se constată o concentrare a interesului către programele destinate practicilor şi vieţii 
religioase. Aceste spaţii au suferit schimbări în funcţie de concepţiile şi dogmele teologice şi de 
modificările survenite în schimbarea ritualului. 

Biserica bizantină (ortodoxă) este “un alt cer pe pământ”. Ritualul se desfăşoară în naos, 
spaţiu despărţit de altar prin iconostasis (catapeteasma), accesul în biserică făcându-se prin 
zona pronaosului, eventual prevăzut cu un portic. 


A  Preromanic 

Locuirea - locuinţe ce oglindeau ierarhia socială, de la colibe (semiîngropate sau de 
suprafaţă), la fermă (aparţinea seniorului şi grupa mai multe functiuni = locuire, funcțiuni 
economice şi uneori religioase), până la palat, unde sunt amplificate spaţiile de reprezentare: sala 
tronului, sala de primire şi adunare şi spaţiul de cult - capela. 

Mănăstirea - a fost organizată conform regulilor ordinelor monahale, care obligau la 
recluziune, activităţi spirituale şi economice, îndeplinirea unor îndatoriri faţă de laici (îngrijirea 
bolnavilor, găzduirea pelerinilor, hrana săracilor, învăţământ teologic). 

Biserica - creştinismul occidental, spre deosebire de cel răsăritean, a optat încă din 
primele sale secole pentru configuraţia spaţială bazilicală, ca fiind în concordanţă cu esenţa 
ritualului şi a ideii despre biserică. 

Spaţiul de cult a suportat modificări şi adaptări, odată cu schimbarea desfăşurării 
ritualului. 


A Romanic 

In această perioadă comanda socială limitează un număr restrâns de programe: locuinţe, 
castelul, edificiul de cult, primării, clădiri pentru comerț şi meşteşuguri, cât şi cetăţile cu 
rol de apărare. 

Locuinţele sunt rurale şi urbane şi diferă în funcţie de statutul social al proprietarului. 
Existau minime preocupări pentru confort şi mobilare, se încălzeau cu vetre mobile, lipsesc 
dotările elementare de apă şi canalizare şi nu se utiliza închiderea ferestrelor cu geamuri. 

Existau locuinţe negustoreşti sau locuinţe fortificate (tip turn - în Italia). 

3. Castelul regal sau feudal, o reşedinţă fortificată pentru a domina teritoriul feudei. El 
cuprinde, pe lângă dispozitivele de apărare utilizate şi la cetăţi, zona de locuire a 
seniorului şi familiei sale, anexe gospodăreşti şi frecvent, spaţii pentru adăpostirea 
populaţiei din zona în caz de pericol. 

4. Cetatea sau citadela cu scop prevalent militar, de control al unui teritoriu, de atac în 
strategia războiului. Ea adăposteşte garnizoana şi aici se depozitează arsenalul. Funcţia 
de locuire este subordonată celei militare. 

5. Fortificațiile urbane pentru protecţia comunității 

Arhitectura religioasă 
Activitatea religioasă şi viaţa spirituală în perioada romanică a fost concentrată în 

mănăstiri, ca şi în perioada antecedentă (preromanică). 

Biserica este gândită ca un spaţiu de adunare a comunităţii (laice sau monahale), loc de 
pelerinaj şi de practicare a cultului relicvelor, un ritual fastuos cu numeroşi oficianţi şi coruri. 

Se utilizează tipul bazilical de biserică de mari dimensiuni sau tipul central pentru capele. 
Clădiri publice 

Au apărut programe noi de arhitectură din cauza apariţiei unor organisme de conducere a 
colectivităţii: consiliile comunale şi mai apoi, asociaţiile profesionale (bresle, ghilde, corporaţii). 

Apar primăriile. 


A Gotic 

Ca programe prioritare rămân cel religios şi cel de apărare. În mediul orăşenesc apar 
programe noi specifice: universităţile independente de mănăstiri, case ale breslelor, 
atelierele meşteşugăreşti, halele comerciale, spitalele. 
Locuinţele 

S-au diversificat şi au evoluat ca grad de confort. Spre sfarsitul Goticului apare căminul 
(şemineul), care înlocuieşte vatra mobilă. Există locuinţe urbane de masă (modeste), locuința 
negustorului bogat şi palatul orăşenesc (inspirat din castelul extraurban). 
Arhitectura religioasă 

Momentul care ilustrează cel mai bine noua etapă de dezvoltare a societăţii feudale este 
catedrala (bisericile sunt numite catedrale sau domuri, când sunt sedii de episcopate). Spre 
deosebire de bisericile romanice, care erau ridicate de preferinţă în locuri izolate, singuratice, în 
complexe mănăstireşti, catedralele gotice erau construite în oraşe şi formau, prin măreţia şi 
bogăţia lor, gloria şi mândria acestora. 

Datorită noii structuri cu arce în ogivă catedralele gotice capătă o măreție impresionantă 
minată de: 
-  deterspaţiul imens al interiorului (structura permite înălţimi mari); 
— liniile ascendente verticale care predomină interiorul scăldat în lumină. 


Arhitectura de apărare 

A Se fac unele perfecţionări în secolul al XV-lea din cauza extinderii artileriei ca tehnică de 
luptă. 

Începând însă din secolul al XIV-lea, alături de grija pentru apărare, apar şi preocupările de 

confort. 

In secolul al XV-lea se ridică numeroase construcții civile de către noua forţă a oraşelor, 

burghezia, ca o expresie a puterii ei. Astfel apar primăriile, palatele de justiţie, case de burghezi 

bogaţi, etc. 


A Renastere 

In aceasta perioada ia o mai mare amploare arhitectura laică. Apare ca nou 
program de arhitectură - palatul orăşenesc, ca reşedinţa urbană a păturii bogate. 

Ele sunt organizate în jurul unei curţi interioare, curte înconjurată de arcade, care 
formează galerii perimetrale. Sunt structurate pe un parter, cu două etaje (în general) şi sunt 
aliniate la frontonul străzii. Unele au un parter mai bine organizat pentru apărare (ferestre mici, 
deschideri puţine) din cauza eventualelor atacuri). 

Aceste palate nu sunt prea mari ca dimensiuni, iar etajele au o înălţime mică. 

In cadrul arhitecturii religioase se conturează un nou tip de biserici, de mari 
dimensiuni, caracterizată prin prezenţa unei cupole importante şi cu un interior bogat 
ornamentat. 


PLASTICA ARHITECTURALA 


A Bizant 

O mare preocupare pentru spaţiul interior, o economie de mijloace pentru tratarea 
fațadelor. Paramentul ca unic decor datorită diferenţelor cromatice şi texturilor diferite ale 
materialelor folosite (cărămida şi piatra).Predomina decorul interior cu mozaicuri . 

Ferestre înguste cu arcade semicirculare (bifore sau trifore - cu arcadele separate de 
coloane ). 

Turlele sunt caracteristice, porticele cu arcade, coloanele cu capiteluri diferite ca formă şi 
decoraţii. 

Sunt refuzate decorurile antice ca fiind pagane . 

A  Preromanic 

Se folosesc, rudimentar, forme ale decoraţiilor antice: frize, ancadramente, coloane, 
inabil copiate sau reutilizate. Dispare ideea de ordin (ca întreg structural şi decorativ), 
elementele decorative fiind plasate întâmplător. 

5. Arta preromanică este rezultatul îmbinării culturii popoarelor subjugate de romani, cu 
influenţele “barbarilor”, care au cotropit imperiul şi cu influenţa civilizaţiilor din bazinul 
răsăritean al Mediteranei, pe un fond al artei paleocreştine. : 

In feudalismul timpuriu, activitatea artistică se desfăşoară într-un ritm lent. In timpul 
migraţiunii popoarelor, multe secrete ale artei antice au fost pierdute, astfel încât meşterii şi 
arhitecţii evului mediu au trebuit să găsească solutii noi, atât în construcţie, cât şi în 
ornamentaţie. Progresul a fost lent dar, până la urmă, vechea artă romană a fost înlocuită cu o 
noua artă, proprie noii epoci istorice: arta romanică. 


A Romanic 

Din cauza absenței unor canoane, romanicul prezintă o mare varietate de faţade cu 
decoraţii foarte diferite de la o şcoală regională la alta şi uneori, în mod surprinzător, de la 
o construcţie la alta în cadrul aceleiaşi şcoli. 

Portalurile (intrările), ferestrele şi arcadele sunt în general deschideri în zidărie, 
acoperite cu un arc în plin centru (semicirculare). 

Sculptura figurativă sau ornamentală intervine cu o mare pondere în plastica 
arhitecturală. Tematica sculpturii este o traducere în imagini concrete a teologiei evului mediu 
romanic.Din cauza lipsei de comunicare intre regiunile Europei au existat realizari foarte diferite 
din punct de vedere plastic si volumetric , deci nişte şcoli regionale, cu diferite raze de 
acţiune.Plastica arhitecturala Romanica nu este o plastica unitara. 

Arta romanică este cunoscută în istorie ca prima etapă clară şi cu o puternică 
originalitate, care se dezvoltă în Europa de Apus după căderea Imperiului Roman. 


= Gotic 

Fațadele catedralei conţin elemente caracteristice stilului gotic: ferestrele colorate, 
lucrate din bucăţi de sticlă îmbinate (vitralii), rozeta (fereastra rotundă aşezată deasupra 
intrării), portalurile (intrările) sub forma unui arc ogival bogat decorate cu basoreliefuri şi 
statui, oferind imaginea unei dantelării din piatră. 

Goticul se naste in Franta , dar o data cu dezvoltarea oraşelor şi cu transformările social — 
economice care au loc în Apusul Europei, între secolele XIII — XV, apar şi în alte ţări, în afară 
de Franţa, însemnate monumente de artă gotică. 

In Italia, predomină în acest timp tradiţia greco — romană, cu preferinţă pentru linia 
orizontală. Aici goticul pătrunde mai puţin. 

Arhitectura civilă este ilustrată de palate comunale, care anunţă arhitectura Renaşterii. 

Stilul gotic, spre deosebire de cel romanic este mult mai unitar, nu are variaţii care 
să-l diferenţieze în “şcoli regionale”. Aceasta, deoarece lucrătorii specializaţi ai unui 
şantier alcătuiesc o “lojă” (asociaţie profesională cu un statut menit să le apere drepturile 
şi să protejeze secretele meseriei) legată prin obligaţii contractuale numai de 
municipalitatea care i-a angajat. Aceste echipe de “zidari liberi” (franc -macons) circulau din 
loc în loc şi ei au asigurat “internaţionalizarea” goticului. 


A Renasterea 


Se renunţă total la sistemul decorativ gotic. Apar coloanele , se refolosesc ordinele 
decorative antice , originale , doric , ionic si corintic respectandu-se cu strictete , cel 
putin la inceputul perioadei , modelul antic . Se refolosesc arcadele sau antablameniele in 
sistemului de închidere şi acoperire a spaţiului. 


Construcţiile, în general, sunt de dimensiuni importante, cu mai multe nivele (cel mai fastuos 
decorat fiind primul etaj), cu plafoane ornamentate cu stucaturi, parchete preţioase, oglinzi. 
Fațadele sunt ritmate vertical cu pilaştri, axul intrării prezintă logii, rezălituri, balcoane, scări 
monumentale, fiind adesea terminat cu frontoane. 

Spre sfarsitul renasterii si mai ales in Renasterea Franceza si in Baroc apar acoperişurile 
înalte, străpunse de lucarne, care au adesea la bază şiruri de statui reprezentând, de regulă, 
zeități. 

Apare şi cupola ovoidală realizată din “felii” cu extradosul puternic marcat de nervuri şi 
terminat cu un lanternou. 

Reapare frontonul şi antablamentul din cauza utilizării coloanelor. 

Se foloseşte mult arcul sprijinit pe coloane şi repetat, formând portice şi închizând logii. 

Reapare sculptura ca arta de sine statatoare , se stabilesc regulile de reprezentare a 
perspectivei libere si apare pictura in ulei pe panza. 


ELEMENTE DE ARHITECTURA 
Arhitectura secolului XVIII -XIX - XX- XXI -note de curs 
curs 5 


NEOCLASICISM 


La începutul secolului XVIII este rândul burgheziei franceze (ridicată după revoluţia din 
1789) să condamne fastul aristocrației şi să-şi dorească o arhitectură severă solemnă şi greoaie 
(inspirată iarăşi din arhitectura Greciei sau a Romei republicane — “mama revoluţiei”), care să 
“îmbrace” edificiile publice ale noii puteri în ascensiune. 

El impunea respect, confirma soliditatea şi permanenţa noilor instituţii. 

Se instaura o neputinţă creatoare izvorâtă din credinţa că perfecțiunea atinsă de operele 
antice nu mai putea fi întrecută. 

Lipsite de logica constructivă, de funcţionalitate, de rațiune utilitară şi eficienţă economică, 
folosind colonadele ca “îmbrăcăminte universală” pentru orice fel de edificiu, noile monumente 
erau primele exemple ale unei arhitecturi de paradă, care avea să domine tot secolul. 

Este un nou clasicism (neoclasicismul), care îşi găsise o sursă de inspiraţie inepuizabilă în 
monumentele antice proaspăt descoperite, scoase din cenuşă în 1738 — 1748 (oraşele 
Herculanum şi Pompei). 


ARHITECTURA în SECOLUL XIX- XX 


La începutul sec. XIX, arhitectura îşi dovedeşte neputinta de a mai crea opere originale, 
refuzând să meargă pas în pas cu tehnica epocii. În acest moment când o revoluţie tehnica fără 
precedent transformă societatea din temelie, arhitectura rămâne conservatoare, inertă, supusă 
dogmelor celui mai plat academism sau celui mai absurd eclectism. 

Burghezia înscăunată la conducere este tot mai bogată şi mai puternică şi înlocuieşte 
aristocrația. Ea prinde gustul luxului şi începe să admire ceea ce altădată critica cu asprime. 


Lipsită de rafinamentul aristocratic, noua clasă îşi creează un stil pe măsură, din ce în ce 
mai pompos, mai opulent, mai încărcat. 

Conduşi de o Academie dogmatică, formaţi într-o şcoală de artă ruptă de viaţă şi de 
realitate, arhitecţii se complăceau într-o totală lipsă de principii. Ei se mulţumeau să copieze 
forme născute din necesităţi şi tehnici demult dispărute. 

Neoclasicismul se transforma în ECLECTISM, o copiere a tuturor stilurilor. 


STILUL ECLECTIC 


Arhitecţii la modă făceau “stil” la comandă, prezentând pentru aceeaşi clădire faţade 
gotice, clasice sau renaştere, la alegere. 

Treptat, arhitectul se trasformă în mod exclusiv într-un artist, uitând că la origini, sarcina 
sa fusese de arhi — tekton, adică de prim — constructor. 

Astfel ECLETISMUL cucereşte întreaga lume. El devine un “stil” internaţional şi se 
instaurează din Europa şi America până în India. Marile capitale, în plină expansiune, se 
umplu de colonade, cupole şi frontoane; tone de piatră iau forme lipsite de rațiune, logică şi 
sensibilitate, devenind decoruri teatrale, fără viaţă. Totul era pompos şi grandilocvent. 

Insă progresul tehnic a jucat un mare rol în dezvoltarea şi diversificarea construcţiilor. 

Au apărut noi programe inexistente în trecut: clădirile industriale cu anexele lor, tunelurile 
de mari lungimi, podurile feroviare şi numeroase alte tipuri de construcţie. 

Apariţia unor noi materiale de construcţii, legate de dezvoltarea intensivă a metalurgiei, iar 
după 1860 a betonului si apoi a betonului armat, a contribuit de asemenea, la conceperea şi 

proiectarea unor noi forme şi structuri constructive care necesitau alte mijloace de exprimare 
artistică. 

Materialele de constructe tradiţionale, piatra, cărămida, ca şi vechile sisteme de execuţie 
se bazau, în special, pe masa materialului, pus în lucrare în cantități mari, putând rezista 
astfel diverselor eforturi. În felul acesta se realizau însă construcţii masive, grele şi costisitoare, 
necorespunzătoare pentru noua societate industrializată. 

Inginerii epocii erau mult superiori arhitecţilor eclectici. Ei nu aveau putinţa să facă artă, ci 
să rezolve perfect problemele utilitare ridicate de o societate în plină industrializare. 

Tocmai această lipsă de “artă” — arta înţeleasă în accepțiunea academica - făcea ca 
uimitoarele lor construcţii să aibă graţia şi eleganța firească a structurilor naturale. Arhitecţii nu 
vedeau în fier decât un material care putea fi folosit în înlocuirea lemnului, pentru mărirea 
rezistenţei şi a deschiderilor, dar nicidecum pentru a crea o arhitectură. 

Majoritatea arhitecţilor erau încă “sclavii” sistemului de dogme clasice, ei trăiau într-un 
univers de forme istorice şi nu ştiau să deducă din noile tehnici şi materiale, forme noi. 

Cele două materiale furnizate de industrie, fierul şi sticla, reuşesc să schimbe total 
arhitectura în primele decenii ale secolului XIX. 


ARHITECTURA METALURGICA 


Apare “ARHITECTURA DE FIER” — care revoluţionează ideile despre estetic şi funcţional 
de până acum. 


In 1851, la Londra, cu ocazia Expoziţiei Universale este ridicată o construcţie uriaşă 
(72.000 mp) din fier şi sticlă, denumită de contemporani Palatul de Cristal. 

Este un moment de cotitură în arhitectură. 

Multe clădiri de acest fel apar atât în Europa, cât şi în America. 

Dar, incendiul din Chicago din 1871, demonstrează “fragilitatea” metalului în fața focului. 
Se naşte ideea protejării lui. 

In 1883 se ridică primul zgârie-nor american, “Home Insurance”, o clădire cu 10 etaje, 
folosind o structură de fier, protejată de zidărie, cu o faţadă fără rol portant ( cu ferestre foarte 
multe şi de mari dimensiuni).Aceste inălţimi au fost posibile datorită aparitiei liftului electricsi si a 
abundenței explozive a oţelului . 


ŞCOALA DIN CHICAGO 


Marchează începutul şcolii raţionaliste americane denumită mai târziu Şcoala de la 
Chicago (1880). Apar astfel primele clădiri, lipsite de decoraţii inutile, cu un aspect, considerat de 
unii ... industrial.S-a facut astfel trecerea de la construcţii din zidărie la structuri cu armătura din 
oţel . 

Reacţia europenilor este destul de promptă, ea apare ca o “luptă” împotriva 
industrializării, a uniformizării — noul “stil” ART NOUVEAU. 


ART NOUVEAU 


In noua arhitectură a curentului Art Nouveau, predomină decorația specifică florală, 
executată cu mijloace artizanale. 

Este o reîntoarcere la natură, o fugă din faţa realităţii industriale, o retragere într-un 
univers idilic, mic burghez al sfârşitului de secol. 

Un alt material, care pe lângă fier şi sticlă, schimbă într-o anumită perioadă mentalitatea 
constructorilor şi arhitecţilor este betonul armat. El apare în 1860, dar mulţi ani nu este folosit la 
adevărata lui valoare. Abia în 1890 au început să fie sesizate posibilităţile lui. 

Noul material era ieftin şi eficient, rezistent la foc şi rugină, putea lua orice formă şi 
întrecea în rezistenţă materialele naturale curente. 


ARHITECTURA MODERNA 

Se naşte o arhitectură nouă, fără elemente inutile, fără nici o concesie făcută 
decorativismului, fără nici o mască în fața structurii de beton lăsată aparentă, o arhitectură într- 
un stil geometric, “cubist”, cum nu se mai văzuse până atunci. 

Intr-un interval relativ scurt, gândirea arhitecturală realizase o cotitură decisivă, menită s-o 
îndrepte pe făgaşul ARHITECTURII MODERNE. 

Dacă ştiinţa, tehnica şi realizările inginereşti au jucat un rol important în formarea teoriilor 
raţionaliste încă de la începutul secolului XX, noile curente artistice şi noile concepţii estetice 
începeau la rândul lor, să exercite o puternică influenţă asupra gândirii plastice arhitecturale. 


Apar orientări noi, influențate de avangarda artistică. 


Expresionismul — s-a reflectat puternic în arhitectura germană din anii '20 şi '30, manifestându- 
se prin gustul pentru formele organice şi efectele picturale, precum şi prin refuzul tradiţiei 
clasice şi a tendinţelor eclectice. 

-în Spania — ANTONI GAUDI — o exagerare a expresivităţii. 

Cubismul - împrumută doctrina curentului artistic cu acelaşi nume. 

Purismul - însemnă eliberarea de orice decorativism, de orice fantezii pentru a reda obiectele în 
toată simplitatea formelor primare, exprimând esenţa realităţii. 

Neoplasticismul — totală abstractizare, autonomia formelor pure. 

Constructivismul rus — încercarea de a crea noi forme spaţiale dominate de tehnicism. 


Aceste noi orientări au loc în jurul anilor '20 şi sunt extrem de fertile pentru gândirea 
arhitecturală, aducând o contribuţie importantă la definirea limbajului plastic al arhitecturii 
moderne. 

In perioada interbelică, ideea fundamentală care s-a aflat la baza oricărei forme de 
expresie arhitecturală este ideea funcţionalismului. 

Funcţionalismul (1929) — arhitectura trebuie să corespundă funcţiilor pe care le adăposteşte, dar 
nu trebuie să piardă din vedere idealul estetic. 


STILUL INTERNATIONAL 


Raționalismul sau STILUL INTERNATIONAL (1932 — 1956) — o unitate de expresie în toată 
Europa şi peste ocean (noi tehnologii, beton, metal şi sticlă, pereţi cortină, structuri pe 
cadre, partere libere, acoperişuri în terase, reluarea formelor pure). 

După anii '50, oricare era denumirea sub care se ascundea -— aceea de “stil internaţional”, 


“functionalism”, “rationalism”, arhitectura modernă s-a bucurat din acest moment de o apreciere 
unanimă. 


In deceniile patru şi cinci, apar forme arhitecturale noi, dictate de noi structuri imaginate 
de ingineri. Posibilitatea acoperirii suprafeţelor foarte mari cu PANZE SUBTIRI din beton armat, 
creează o arhitectură de o volumetrie specială (ing. PIER LUIGI NERVI). 


ARHITECTURA POST MODERNA 


Intre anii 1956 — 1990 predomină curentul POST MODERN. Arhitecţii se opun uniformizării şi 
luptă pentru detaşarea elementului individual. Ei susţin că orice edificiu trebuie să aibă un 
element particular, unic (ideea de arhitectură semnal). 


In anii '80, apare ideea de arhitectură HIGH-TEHNOLOGY. Se construiesc clădiri cu 
tehnologii foarte avansate, cu echipamente speciale, materiale noi — clădiri inteligente — dotate cu 
tot ce este necesar pentru a adăposti tehnica înaltă, transmisiuni, informatică, etc. 


ARHITECTURA  DECONSTRUCTIVISTA, contemporan nouă, este rezultatul imaginării 
unor elemente geometrice care se descompun şi se reasamblează după alte legi compoziționale. 


ARHITECTURA MINIMALISTA , evitarea decoraitiilor si detaliilor inutile ..simplitate si 
riguare . 

Sfârşitul secolului se caracterizează printr-o lipsă de uniformitate stilistică. 

Asistăm la dezvoltarea unei ARHITECTURI DE AUTOR Marii arhitecţi creează o 
arhitectură foarte personală, ajutaţi fiind de o tehnică deosebită şi de materiale foarte diverse şi 
foarte performante. 


ELEMENTE DE ARHITECTURA 


Arhitectura pe teritoriul tarii noastre -— note de curs 
curs 6 


Arhitectura din zona noastra a suferit modificari in urma influentelor primite din partea civilizatiilor 
cu care a venit in contact . Grecii au sosit primii in zona Marii Negre si au infiintat cetatile lor . 
Pe teritoriul Romaniei se gasesc insa monumente de arhitectura incepand cu civilizatia geto 
dacica . 
- Arhitectura geto — dacica ( sec V iH — I dH ) din a doua epoca afierului - ( Burebista si 
Decebal ultimii conducatori daci ) 
In aceasta perioada s-au construit : 
-cetati ( in muntii Orastiei la Gradiste, Blidaru , Costesti , resedinte ale capeteniilor si rol de 
aparare ) Sarmisegetusa , resedinta statului Dac. 
-sanctuare ( circulare , rectangulare , ..Gradistea Muncelului , Muntele Sacru al dcilor ) 
-locuinte 


A Colonizarea greaca ( sec .VIliH- | dH ) 


Cetatile Histria , Tomis si Kalatis au fost gandite conform principiilor grecesti de arhitectura , 
arhaica , clasica , elenistica 


A Cucerirea Romana (sec I dH — ll dH 
-cetati — Ulpia Traiana Sarmisegetusa 
-palate -Palatul Augustalilor 
- temple (templul Zeitei Nemesis ) 
-monumente — Tropaeum Traiani 
- terme , basilici , amfiteatre 


6. Influente bizantine ( sec III -VII) 


Pe teritoriul nostru se gasesc marturii ale influentei arhitecturii bizantine ( bazilici crestine ) si 
arhitectura religioasa cu puternice caracteristici ale acestei perioade . 

ARHITECTURA POPULARA (o prezenta permanenta in arhitectura romaneasca ) 

Importante sunt materialele si tehnicile de constructii legate de mediul geografic inconjurator . 
Detaliile caracteristice se pastreaza si in arhitectura culta . 

Programele de arhitectura — locuinte , gospodarii , biserici din lemn , anexe gospodaresti , fierarii , 
ateliere , mori . 


ARHITECTURA MEDIEVALA (sec X — XVIII ) 


In epoca medievala , arhitectura de pe teritoriul nostru , se diferentiaza ca stil functie de zona 
teritoriala in care se gaseste . 

Astfel vom intalni o arhitectura a Transilvaniei , a Tarii Romanesti si a Moldovei , diferite una de 
alta . 

Aceste diferente se vor estompa odata cu primele manifestari de unire a celor trei Tari Romane . 


A ARHITECTURA IN TRANSILVANIA 


6. Feudalismul timpuriu (X-XII)- arhitectura constructiilor de aparare din lemn si piatra , 
atacuri ale regatului feudal Maghiar . ...colonizare cu sasi si secui 


7. Feudalismul dezvoltat ( sec XII-XVII ) 

- influente ale artei Romanice - se ridica cladiri de aparare si monumente religioase ( biserica de la 
Densus , Streiu , Alba lulia ) 

- influente ale artei Gotice — biserici ( Biserica Neagra , ) cetati ( Sibiu , Brasov , Sighisoara ) cetati 
taranesti ( Rupea , Codlea , ) primarii ( Sibiu , Brasov , Sighisoara ) 

- influenta artei Renasterii - ( sec XV — XVI ) 

Matei Corvin aduce maestrii italieni — cetati ( se modernizeaza conform noilor tehnici de lupta ) - castele ( 
apar castele confortabile , Alba lulia , Hunedoara , Cris , Fagaras ) 

- influenta baroca - (sec XVIII)-palatul Brukenthal -Sibiu 


o ARHITECTURA IN TARA ROMANEASCA 
In aceasta zona arhitectura a fost influentata de arta populara , arta Bizantina si arta Romanica Nu 
avem influente din perioada Gotica . 
Se construiesc cetati si curti domnesti ( Curtea dec Arges , Targoviste ) - biserici cu puternice influente 
slavo — bizantine ...randuri de bolovani si caramizi , turle robuste , acoperisuri mai plate ..Sf Nicolae 
domnesc la Curtea de Arges , Tismana , Cozia , Cotmeana 
- influenta Renasterii ( sec XVII ) — aparitia stilului Brancovenesc - inlocuirea palatelor feudale cu 
palate de influenta renascentista —( palatul Mogosoaia ) biserici (Mitropolia ) - manastirea Hurezu — case 
domnesti (Palatul Mitropoliei ) 
- locuinte fortificate -culele ( program specific Munteniei ) 


3. ARHITECTURA IN MOLDOVA 
Moldova a avut legaturi cu Transilvania mai stranse decat Muntenia . Arhitectura imbina arta populara , 
cu arta Bizantina si cu arta Gotica . 
Se construiesc — cetati ( Suceava , Neamt , Siret , Chilia ) - biserici ( Radauti , Suceava, Arbore , Piatra 
Neamt , Humor ) manastiri ( Neamt , Bistrita , Moldovita , Probota , Voronet , Putna, ) 


sec XVI — XVII — influente renascentiste si baroce ( biserica Golia , Trei lerarhi ) 


Incepand cu sec XVIII se sesizeaza o contopire a celor doua tipuri de arhitectura din Moldova si Tara 
Romaneasca 


EPOCA MODERNA ( sfarsitul sec XVIII — sec XIX — inceputul sec XX ) 
Este momentul in care se marcheaza ruptura cu traditia . Dupa inlaturarea regimului fanariot se produce 
o orientare spre arhitectura altor tari Europene vestice . 


A CLASICISMUL 
Interpreteaza elementele arhitecturii clasice ( greco — romane ) si se bazeaza pe simplitate si sobrietate . 
Primul arhitect diplomat roman Alexandru Orascu ( 1817 — 1894) si un ultim reprezentant al clasicismului 
. ( cladirea Universitatatii Bucuresti , Hotel Bulevard ) . In 1848 devine arhitectul sef al capitalei . 


A ARHITECTURA ECLECTICA 
Este adusa de arhitectii francezi . In aceasta perioada se construiesc cele mai reprezentative cladiri ale 
Bucurestiului , replica a edificiilor pariziene . ( 1885 Banca Nationala , , 1886 Ateneul Roman , Palatul 
Justitiei , C.E.C. -ul , Biblioteca Centrala Universitara , Cazinoul Constanta ... ) 


Aceste cladiri , sunt comparabile cu cele din occident din aceasi perioada . Sunt de calitate deoarecec 
sunt ferite de exagerarile eclectismului din alte zone . Acest stil creeaza o arhitectura straina de 
spiritualitatea romaneasca . 

Este momentul in care au intervenit arhitectii romani tineri din noua generatie scolita la Paris si Berlin . Se 
formeaza un grup de de arhitecti care promoveaza un nou stil inspirat din arhitectura traditionala 
romaneasca . Initiatorul este arhitectul lon Mincu creatorul unui curent Neoromanesc . 


A 


A ION MINCU SI SCOALA NATIONALA DE ARHITECTURA 
Arhitectul lon Mincu( studiaza la Paris ) construieste in anul 1884 Casa Lahovari prima lucrare care 
revolutioneaza arhitectura romaneasca . 
Este o intoarcere la arhitectura traditionala romaneasca cu puternice influente din arhitectura populara . 
Este o forma de negare a eclectismului si academismului si o cautare de innoire . 

Se formeaza un nou stil un stil propriu romanesc , denumit Arhitectura Neoromaneasca , promovat de 
tinerii arhitecti romani , dornici de a stavili influentele vestice . 


Caracteristici : apar pridvoare , logii ancadramente la ferestre si usi , braie orizontale , registre orizontale 
si verticale , influente din arhitectura Brancoveneasca , exista o tendinta de monumental , pastrand totusi 
scara cladirii raportata la om . 

Arhitecti ce promoveaza noul curent : 

lon Mincu ( Casa Lahovary , Bufetul de la sosea , Scoala Centrala de Fete .) 

Petre Antonescu ( Primaria sect 1 , Primaria Craiova , Arcul de Triumf ) 

Grigore Cerchez , Cristofi Cerchez ( Vila Minovici , Institutul de Arhitectura ) 

Nicolae Ghica Budesti 


1904 — ia fiinta Scoala Superioara de Arhitectura 


In timp , Arhitectura Neoromaneasca suprasolicita vocabularul formal — apar exagerari nedorite care 
deviaza stilul si de aceea se tinde spre arhitectura moderna . 


A ARHITECTURA MODERNA 
Cuprinde perioada interbelica . Este o aliniere la stilul european al epocii . 
Se tinde catre Stilul International , inspirat din arhitectura Europei si a Americii . 
Constructii : toate blocurile moderne de pe Bdul Magheru 
Arhitecti : Horia Creanga ( blocul Patria , Unic , Hotel Carpati — Brasov ) Marcel Incu ( locuinte ) , Octav 
Doicescu ( Opera Romana ) , Duliu Marcu ( Palatul Victoria ) 


A ARHITECTURA SOCIALISTA 
Se intalnesc in cadrul ei influente initiale ale arhitecturii sovietice apoi , in masura in care statul socialist a 
permis au patruns si influente ale arhitecturii vestice . 
Aceasta perioada se caracterizeaza prin btr-o lipsa a tehnologiilor moderne de constructii , mai ales in 
perioada de sfarsit a ei cand linia oficiala impusa prin dictatura , a facut ca foarte putine cladiri sa aiba o 
valoare arhitecturala certa . 
Au existat arhitecti care au reusit sa se incadreze in stilul general al epocii si sa consrtruiasca edificii 
reprezentative , in aceste conditii . Arhitectii , Maicu , Doicescu , Alifanti , Filipeanu , Damian... 


A ARHITECTURA CONTEMPORANA 
Incearca sa recupereze anii pierduti in perioada comunista , prin alinierea la tehnologiile noi , pentru a 
reveni la o arhitectura practicata pe plan international . 

Exista aceeasi tendinta a prezentei de arhitecturii de autor , remarcandu-se arhitecti tineri 
de mare talent creatori a unor cladiri ce pot fi comparate cu realizarile contemporane . 

